Държавен вестник, бр. 15, 2010 г., стр. 27

БРОЙ  15	
Д Ъ Р Ж А В Е Н  В Е С Т Н И К 	
СТР.  27  
УКАЗ № 33
На основание чл. 98, т. 4 от Конституцията 
на Република България
П О С ТА Н О В Я В А М :
Да се обнародва в „Държавен вестник“ 
Законът за дейностите по предоставяне на 
услуги, приет от ХLI Народно събрание на 
11 февруари 2010 г.
Издаден в София на 16 февруари 2010 г. 
Президент на републиката: Георги Първанов
Подпечатан с държавния печат.
Министър на правосъдието:
Маргарита Попова
ЗАКОН
за дейностите по предоставяне на услуги
Г л а в а  п ъ р в а
ОБЩИ ПОЛОЖЕНИЯ
Чл. 1. (1) Този закон урежда общите правила 
за упражняването на свободата на установя­
ване на доставчиците на услуги и свободното 
движение на услуги при запазване на високото 
им качество.
(2) Целите на закона са:
1. улесняване упражняването на дейности 
по предоставяне на услуги от доставчици, ус­
тановени в държава членка;
2. гарантиранe правата на доставчиците и 
получателите на услуги;
3. намаляване на административната тежест 
за доставчиците на услуги, установени в държа­
вите членки, и опростяване на процедурите за 
компетентните органи в Република България 
чрез установяване на единно звено за контакт 
и предоставяне на услуги по електронен път;
4. установяване на система за обмен на 
информация и взаимно сътрудничество между 
компетентните органи в Република България 
и тези в държавите членки.
Чл. 2. (1) По смисъла на този закон „услуга“ 
е всяка стопанска дейност, извършвана срещу 
възнаграждение или за собствена сметка от 
доставчик на услуги.
(2) Този закон не се прилага спрямо след­
ните услуги:
1. нестопански услуги от общ интерес;
2. финансови услуги;
3. електронни съобщителни услуги и мрежи 
и свързаните с тях структури и услуги, подле­
жащи на регулиране по Закона за електронните 
съобщения – само по отношение на разпоред­
бите, които въвеждат Директива 2002/19/ЕО 
на Европейския парламент и на Съвета от 
7 март 2002 г. относно достъпа до електронни 
съобщителни мрежи и тяхната инфраструктура 
и взаимосвързаността между тях, Директива 
2002/20/ЕО на Европейския парламент и на 
Съвета от 7 март 2002 г. относно разрешението 
на електронните съобщителни мрежи и услуги, 
Директива 2002/21/ЕО на Европейския пар­
ламент и на Съвета от 7 март 2002 г. относно 
общата регулаторна рамка за електронните 
съобщителни мрежи и услуги, Директива 
2002/22/ЕО на Европейския парламент и на 
Съвета от 7 март 2002 г. относно универсалната 
услуга и правата на потребителите във връзка 
с електронните съобщителни мрежи и услуги 
и Директива 2002/58/EO на Европейския пар­
ламент и на Съвета от 12 юли 2002 г. относно 
обработката на лични данни и защита на пра­
вото на неприкосновеност на личния живот в 
сектора на електронните комуникации;
4. услуги в областта на транспорта;
5. услуги за наемане на работници, предос­
тавяни от агенции за временна заетост;
6. медицински и здравни услуги;
7. аудио-визуални услуги;
8. услуги, свързани с хазартни дейности по 
Закона за хазарта;
9. услуги и дейности, свързани с упражня­
ването на публична власт;
10. социални услуги по социално настанява­
не, грижи за деца и подпомагане на семейства 
или лица, временно или постоянно в нужда, 
които се предоставят от държавата или от 
доставчици и благотворителни организации, 
упълномощени от нея;
11. услуги за сигурност, предоставяни от 
частни лица;
12. услуги, предоставяни от нотариуси и 
съдебни изпълнители.
(3) Разпоредбите на този закон не се прилагат 
в областта на данъчното облагане, трудовите 
и свързани с тях правоотношения, заетостта, 
общественото осигуряване, основните права на 
човека, наказателното право и международното 
частно право.
(4) Когато разпоредбите на този закон про­
тиворечат на регламент на Европейския съюз 
или на специален закон, въвеждащ изисквания 
на актове на Европейския съюз, които регулират 
дейности по предоставяне на услуги в специ­
фичен сектор или за специфични професии, се 
прилагат техните разпоредби. Тази разпоредба 
се прилага и за: 
1. Директива 96/71/ЕО на Европейския 
парламент и на Съвета от 16 декември 1996 г. 
относно командироването на работници в рам­
ките на предоставянето на услуги;
2. Регламент (ЕИО) № 1408/71 на Съвета 
от 14 юни 1971 г. за прилагането на схеми за 
социално осигуряване на заети лица и членове 
на техните семейства, които се движат в рам­
ките на Общността;
3. Директива № 89/552/ЕИО на Съвета от 
3 октомври 1989 г. относно координирането 
на някои разпоредби, формулирани в действа­
щи закони, подзаконови и административни 
актове на държавите членки, отнасящи се до 
упражняване на телевизионна дейност, Дирек­
тива 97/36/ЕО на Европейския парламент и